बड़नगर के 8वीं के बच्चों को परीक्षा के लिए जाना पड़ेगा 100 किलोमीटर दूर
पावटा | एकओर तो शिक्षा विभाग शिक्षा को बढावा देने के लिए गांव के अंदर ही सरकारी स्कूल खोल रही है,जिससे बच्चों को पढ़ाई के लिए दूर जाना पड़े। वही दूसरी ओर शिक्षा विभाग की लापरवाही की वजह से बडनगर गांव के 8वीं बोर्ड के विद्यार्थियों को इस बार गांव से 100 किलोमीटर दूर रेनवाल मांझी परीक्षा देने जाना पड़ेगा जिससे अभिभावकों में रोष व्याप्त है।
बाबा कुन्दन दास सीनियर सेकंडरी स्कूल बडनगर में अध्ययनरत छात्रों के परिजन बनवारी यादव, नाहरमल यादव, कैलाश चन्द, धर्मवीर जाट, महेश कुमार आदि ने बताया कि स्कूल में आठवीं के 63 विद्यार्थी हैं। इनका बोर्ड परीक्षा केन्द्र बडनगर आकर राजकीय सीनियर सेकंडरी स्कूल रेनवाल मांझी आया है जो बडनगर से करीब 100 किलोमीटर दूरी है। बच्चों के लिए इतनी दूर परीक्षा केन्द्र पर पहुंचना नामुमकिन है। इसकी जिम्मेदार शिक्षा विभाग है। इधर प्रधानाचार्य सुरेन्द्र कुमार शर्मा ने बताया कि इस संबंध में जानकारी मिलते ही हमने शिक्षा विभाग के अधिकारियों को मौखिक लिखित रूप से अवगत करवा दिया था, लेकिन अभी कोई कार्रवाई नहीं हुई।
hin_Deva hin_Deva hin_Deva